Izraksts
PAKALPOJUMA LĪGUMS Nr. TNPCP/26/9-23/492/L 
Par drukas pakalpojumiem Talsu novada pašvaldības vajadzībām

Talsi  	Līguma datums ir pēdējo pievienotā droša elektroniskā paraksta laika zīmoga datums

Talsu novada pašvaldība, reģistrācijas Nr. 90009113532, tās izpilddirektores Marikas Grohjackas  personā, kura darbojas, pamatojoties uz   Talsu novada domes 2023.gada 30.marta saistošajiem noteikumiem Nr.7 “Talsu novada pašvaldības nolikums” (turpmāk  – Pasūtītājs), no vienas puses, un
[bookmark: _GoBack] SIA “IBC Print Baltic”, reģistrācijas Nr. 40103766505, tās  valdes priekšsēdētāja Romāna Astapova  personā, kurš darbojas, pamatojoties uz uzņēmuma statūtiem (turpmāk – Izpildītājs), no otras puses, (turpmāk abi kopā vai atsevišķi saukti arī Līdzēji un Līdzējs) pamatojoties uz iepirkuma “Drukas pakalpojumi Talsu novada pašvaldības vajadzībām”, identifikācijas Nr. TNP 2026/97 (turpmāk – Iepirkums) rezultātiem, noslēdz šādu līgumu (turpmāk – Līgums) par sekojošo:

1. Līguma priekšmets
1.1. Pasūtītājs uzdod un Izpildītājs apņemas veikt papīra drukas pakalpojumus Talsu novada pašvaldības vajadzībām (turpmāk – Pakalpojums) saskaņā ar Līgumu un Tehnisko specifikāciju/tehnisko un finanšu piedāvājumu (1. pielikums).

2. Līguma darbības laiks un Pakalpojuma izpildes termiņi
2.1. Līgums stājās spēkā ar abpusējas parakstīšanas brīdi un ir spēkā līdz Pušu pilnīgai saistību izpildei.
2.2. Izpildītājs apņemas sniegt Pakalpojumu 3 (trīs) nedēļu laikā no brīža, kad tiek iesniegts makets.
2.3. Izpildītājs visus Pakalpojuma izpildes darbus, t.sk., piegādes laikus iepriekš saskaņo ar Pasūtītāja norādītajām kontaktpersonām, kas norādīta Līguma 10.1.1. punktā.

3. Līgumcena un norēķinu kārtība
3.1. Par savlaicīgi un kvalitatīvi izpildītiem Līgumā noteiktajiem Pakalpojumiem Pasūtītājs maksā Izpildītājam līgumcenu saskaņā ar Finanšu piedāvājumā (2. pielikums) noteiktajām vienību līgumcenām. Kopējā līgumcena par Pakalpojuma izpildi tiek noteikta 5169,05 EUR (pieci tūkstoši viens simts sešdesmit deviņi euro, 5 centi), neieskaitot pievienotās vērtības nodokli (turpmāk – PVN) (turpmāk – Līgumcena). PVN ir  1085,50 EUR (viens tūkstotis astoņdesmit pieci euro,  50 centi). Kopējā Līgumcena ar PVN ir   6254,55 EUR (seši tūkstoši divi simti  piecdesmit četri euro, 55 centi). 
3.2. Līgumcenā iekļauti visi valsts vai pašvaldību noteiktie nodokļi, nodevas un citas izmaksas, izņemot PVN, kā arī visi iespējamie Izpildītāja izdevumi, kas nepieciešami Izpildītāja saistību izpildei Līguma ietvaros. Veicot rēķina apmaksu, Pasūtītājs ir tiesīgs ieturēt piemēroto līgumsodu (ja attiecināms).
3.3. Par Pakalpojuma kvalitatīvu izpildi Pasūtītājs maksā Izpildītājam, saskaņā ar Finanšu piedāvājumu, 10 (desmit) darbdienu laikā pēc attiecīgā Pakalpojuma nodošanas – pieņemšanas akta abpusējas parakstīšanas un e-rēķina saņemšanas. 
3.4. Izpildītājs sagatavo un iesniedz Pasūtītājam e-rēķinu[footnoteRef:1] par sniegtajiem Pakalpojumiem. E-rēķins tiek sagatavots kā strukturēts elektronisks rēķins (XML formātā). Puses apstiprina, ka šādi sagatavots e-rēķins ir derīgs bez paraksta un tiek nosūtīts elektroniski primāri par rēķina saņemšanas avotu izmantojot e-adreses adresātu Talsu novada pašvaldība _DEFAULT@90009113532, e-rēķina sagatavošanas logā “ATSAUCE SAŅĒMĒJAM”, norādot “Attīstības plānošanas, projektu vadības un tūrisma departamenta Tūrisma nodaļa”. Sagatavojot e-rēķinu sadaļā “Pielikumi” jāpievieno par izpildi apliecinošie dokumenti (piemēram, pieņemšanas nodošanas akts u.c.).  [1:  E-rēķins ir elektronisks dokuments, kas satur visu nepieciešamo informāciju par sniegto pakalpojumu vai iegādāto preci un atbilst ES standartam LVS NE 16931-1:2017 “Elektroniskie rēķini. 1. daļa. Elektronisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2. daļa: Standartam NE 16931-1 atbilstošo sintakšu saraksts”.] 

3.5. Samaksa tiek veikta ar bankas pārskaitījumu uz Izpildītāja norādīto norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).
3.6. Izpildītājam nav tiesības Līguma darbības laikā mainīt Finanšu piedāvājumā norādītās pakalpojumu cenas, izņemot gadījumu, ja cenas samazinās vai ja sadārdzinājums rodas, pamatojoties uz izmaiņām normatīvajos aktos.

4. Pušu saistības
4.1. Izpildītāja pienākumi:
4.1.1. izpildīt Pakalpojuma Līgumā un Tehniskajā specifikācijā noteiktā apjomā, kvalitātē un Līgumā noteiktajos termiņos;
4.1.2. nodrošināt Līguma izpildi ar nepieciešamajiem materiāliem, iekārtām, transportu, mehānismiem un darbaspēku;
4.1.3. nodrošināt sagatavotā drukas darba parauga elektronisku iesūtīšanu līgumā norādītai kontaktpersonai saskaņošanai;
4.1.4. pēc parauga saskaņošanas izpildīt Pakalpojumu, ievērojot visas Latvijas Republikas spēkā esošajos normatīvajos aktos noteiktās prasības;
4.1.5. jebkurā laikā pēc Pasūtītāja pieprasījuma sniegt atskaiti par Pakalpojuma izpildes gaitu;
4.1.6. pieprasīt no Pasūtītāja visu Pasūtītāja rīcībā esošo informāciju, kas nepieciešama kvalitatīvai Pakalpojuma izpildei Līgumā noteiktajā termiņā;
4.1.7. ar Pakalpojuma nodošanas – pieņemšanas aktu nodot Pakalpojumu Pasūtītājam;
4.1.8. kompensēt izdevumus pēc to faktiskiem apmēriem, kas Pasūtītājam radušies Izpildītāja vai viņa iesaistītās trešās personas vainas vai neuzmanības dēļ 10 (desmit) darbdienu laikā no Pasūtītāja pretenzijas nosūtīšanas dienas.
4.2. Pasūtītāja pienākumi:
4.2.1. izsniegt Izpildītājam visu Pasūtītāja rīcībā esošo informāciju, kas nepieciešama Pakalpojuma izpildei;
4.2.2. izskatīt Izpildītāja elektroniski iesūtīto drukas darba paraugu un sniegt Izpildītājam elektroniski atbildi 2 (divu) darba dienu laikā;
4.2.3. ar Pakalpojuma nodošanas – pieņemšanas aktu pieņemt Pakalpojumu, ja tie atbilst Līguma noteikumiem;
4.2.4. norēķināties ar Izpildītāju par kvalitatīvi izpildītu Pakalpojumu saskaņā ar Līguma nosacījumiem.

5. Pakalpojuma nodošanas - pieņemšanas kārtība
5.1. Katra Pakalpojuma nodošana un pieņemšana tiek noformēta ar Pakalpojumu nodošanas – pieņemšanas aktu,  kuru paraksta Pušu pilnvarotie pārstāvji.
5.2. Pasūtītājam pieņemot Pakalpojumu, ir pienākums pārbaudīt tā atbilstību Līguma prasībām.
5.3. Pakalpojumu pieņem Līguma 10.1.1. punktā norādītais Pasūtītāja pārstāvis. Ja Pasūtītājam vai tā pārstāvim nav pretenziju, Puses Pakalpojuma izpildi apliecina, parakstot nodošanas - pieņemšanas aktu.
5.4. Abpusēji parakstīts nodošanas – pieņemšanas akts un pavadzīme / rēķins ir uzskatāms par savstarpējo norēķinu pamatu, kas dod tiesības Izpildītājam saņemt samaksu par sniegto Pakalpojumu.
5.5. Izpildītājs garantē, ka Pakalpojums būs augstas kvalitātes un atbildīs Tehniskajai specifikācijai/tehniskajam un finanšu piedāvājumam (1. pielikums) un attiecīgās nozares normatīvo aktu prasībām.
5.6. Ja Pasūtītājs 10 (desmit) darbdienu laikā no Pakalpojumu nodošanas – pieņemšanas akta saņemšanas izvirza pamatotas pretenzijas par Pakalpojumu kvalitāti, tad Pasūtītājs ir tiesīgs neparakstīt Pakalpojumu nodošanas – pieņemšanas aktu, un Izpildītājam nekavējoties ir jānovērš pieļautās kļūdas un neprecizitātes.

6. Apakšuzņēmēju nomaiņa un piesaistes kārtība
6.1. Līguma izpildē Izpildītājs piesaista savā piedāvājumā norādītos apakšuzņēmējus. Izpildītājs ir atbildīgs par piesaistīto apakšuzņēmēju veikto pakalpojumu izpildes atbilstību Līguma prasībām.
6.2. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
6.3. Izpildītājs nav tiesīgs bez saskaņošanas ar Pasūtītāju veikt apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus Līguma izpildē.
6.4. Pasūtītājs pieņem lēmumu atļaut vai atteikt Izpildītāja piedāvājumā norādīto apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju  iesaistīšanu Līguma izpildē, ne vēlāk kā 5 (piecu) darbdienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.
6.5. Pasūtītājs, lemjot par piedāvājumā norādītā apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto. 

7. [bookmark: _Hlk88574677]Pušu atbildība un strīdu risināšanas kārtība
7.1. Līguma izpildes laikā radušos strīdus, Puses risina, savstarpēji vienojoties sarunu ceļā, bet, ja vienošanās netiek panākta, strīdus izskata tiesā pēc Pasūtītāja juridiskās adreses, saskaņā ar Latvijas Republikas Civillikumu, vai normatīvo aktu, kas regulē šādas attiecības vai prasījumus.
7.2. Ja Izpildītājs kvalitatīvi neizpilda Līgumā paredzētās saistības, Izpildītājs maksā Pasūtītājam līgumsodu 1% (viena procenta) apmērā no kopējās Līgumcenas par katru nokavēto dienu, bet ne vairāk kā 10 % (desmit procentus) no Līgumcenas.
7.3. Jebkura maksājuma, kas izriet no Līguma, samaksas kavējuma gadījumā, samaksu nesaņēmusī Puse ir tiesīga piemērot otrai Pusei līgumsodu 1 % (viena procenta) apmērā no kavētā maksājuma summas par katru kavējuma darbdienu, bet ne vairāk kā 10 % (desmit procentus) no kavētās maksājuma summas.
7.4. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem.
7.5. Ja Pakalpojuma izpilde neatbilst Līgumā noteiktajām prasībām, Izpildītājam nekavējoties ir jānovērš pieļautās kļūdas un neprecizitātes. Pasūtītājs samaksā Izpildītājam tikai par tiem Pakalpojumiem, kas ir pienācīgi izpildīti.
7.6. Ja Izpildītājs nespēj izpildīt Pakalpojumu Līgumā noteiktajā kārtībā vai termiņā, Pasūtītājam ir iebildumi par Pakalpojuma izpildes kvalitāti vai to atbilstību Līguma noteikumiem, vai Izpildītājs atsakās vai vilcina nepilnību novēršanu vairāk kā par 5 (piecām) darba dienām (vai citā Līgumā noteiktā termiņā), tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgo pakalpojuma izpildi nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo Līguma saistību izpildes.
7.7. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.

8. Līguma darbības laiks, grozīšanas un izbeigšanas kārtība
8.1. Līgumu var papildināt, grozīt vai izbeigt, Pusēm savstarpēji rakstveidā vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stāsies spēkā, kad abas Puses to parakstījušas.
8.2. Līguma izpildes laikā var tikt veiktas Pakalpojuma izmaiņas, tai skaitā veicamajam Pakalpojumam izmainītas tehniskās prasības vai apjomi, kurus Līgumā sākotnēji nebija iespējams paredzēt, ievērojot Publisko iepirkumu likuma 61. panta nosacījumus. 
8.3. Līguma izpildes laikā var tikt veiktas Līgumcenas izmaiņas, kas pamatotas ar izmaiņām normatīvajos aktos vai Pakalpojuma izmaiņām.
8.4. Līgumcenas izmaiņas nedrīkst pārsniegt šādas robežas:
8.4.1. 50 % (piecdesmit procentu) apmērā no Līgumcenas Publisko iepirkumu likuma 61. panta trešās daļas 2. un 3. punktā norādītajos gadījumos;
8.4.2. 10 % (desmit procentu) apmērā no Līgumcenas Publisko iepirkumu likuma 61. panta piektajā daļā norādītajos gadījumos. 
8.5. Pasūtītājam ir tiesības vienpusēji atkāpties no Līguma šādos gadījumos:
8.5.1. Izpildītājs ir patvaļīgi pārtraucis Līguma izpildi;
8.5.2. Izpildītājs nav sasniedzams juridiskajā adresē;
8.5.3. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai, tiek konstatēti citi apstākļi, kas, liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
8.5.4. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
8.5.5. Izpildītājs saistībā ar Līguma noslēgšanu vai izpildi ir veicis prettiesisku darbību;
8.5.6. par Līguma noteikumu pārkāpumiem Izpildītājam piemēroto līgumsodu, kopsumma veido 10 %  (desmit procentus) no kopējās Līgumcenas;
8.5.7. Publisko iepirkuma likuma 64. panta pirmās daļas noteiktajos gadījumos;
8.5.8. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas Starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.5.9. Pasūtītājs vienpusēji izbeidz līgumu ar Izpildītāju, ja Līguma izpildes laikā konstatē, ka uz Izpildītāju attiecas 2022. gada 8. aprīļa Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā ietvertais aizliegums.
8.6. Izpildītājam ir tiesības vienpusēji atkāpties no Līguma šādos gadījumos:
8.6.1. Pasūtītājs pieprasa veikt darbības, kas ir pretrunā ar Pakalpojuma reglamentējošiem normatīvajiem aktiem.
8.6.2. Pasūtītājs neveic maksājumus un līgumsods sasniedz 10 % (desmit procentus) no Līgumcenas.
8.7. Līgums tiek izbeigts paziņojuma kārtībā. Līgums ir uzskatāms par izbeigtu, ja paziņojuma adresāts 5 (piecu) darbdienu laikā no paziņojuma nosūtīšanas ierakstītā sūtījumā uz adresāta juridisko adresi nenovērš darbības/bezdarbības, kas ir pamats Līguma vienpusējai izbeigšanai.

9. Nepārvarama vara
9.1. Puses neatbild par šajā Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt vai novērst, tai skaitā, dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti pušu saprātīgai kontrolei.
9.2. Puse, kas nokļuvusi nepārvaramas varas apstākļos, nekavējoties informē par to otru Pusi rakstiski 5 (piecu) darba dienu laikā pēc nepārvaramas varas iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
9.3. Ja minēto apstākļu dēļ Līgumā norādīto saistību izpilde nav iespējama ilgāk par 2 (diviem) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šī Līguma pārtraukšanas rezultātā.

10. Citi noteikumi
10.1. Pušu pārstāvji:
10.1.1. Pasūtītāja pārstāvis, kurš ir atbildīgs par Līguma administrēšanu un ir tiesīgs parakstīt Pakalpojuma izpildes nodošanas – pieņemšanas aktu un/vai pavadzīmi/rēķinu Pasūtītāja vārdā ir:
10.1.1.1. Talsu novada pašvaldības Attīstības plānošanas, projektu vadības un tūrisma departamenta Tūrisma nodaļas vadītāja Dace Cine, tālrunis 22038998, e-pasts: dace.cine@talsi.lv.
10.1.1.2. Rojas tūrisma informācijas centra vadītāja Kristīne Voldemāre, mob. tālr. 28630590, e-pasts: kristine.voldemare@talsi.lv;
10.1.1.3. Mērsraga tūrisma informācijas centra vadītāja Lelde Lapiņa, mob. tālr. 25689070, e-pasts: lelde.lapina@talsi.lv;
10.1.1.4. Dundagas tūrisma informācijas centra vadītāja Iveta Bekmane, mob. tālr. 29444395, e-pasts: iveta.bekmane@talsi.lv;
10.1.1.5. Sabiles Mākslas, kultūras un tūrisma centra tūrisma organizators Ralfs Pociuss, mob.tālr.27841827, e-pasts: ralfs.pociuss@talsi.lv;
10.1.1.6. Valdemārpils tūrisma informācijas centra vadītāja Inese Roze, mob.tālr.26687442, e-pasts: inese.roze@talsi.lv
10.1.2. Izpildītāja pārstāvis, kurš ir atbildīgs par Līguma administrēšanu Izpildītāja vārdā ir        Aleksandrs Safronovs,  e-pasts:     Sales4@printgroup.lv , tālrunis: 20235398. 
10.2. Izpildītājs, parakstot Līgumu, apliecina, ka tas sniedz atļauju Pasūtītājam saskaņā ar Fizisko personu datu aizsardzības likumu apstrādāt savus personas datus (t.sk. personas kodu), lai Pasūtītājs varētu nodrošināt Līguma administrēšanas procesu.
10.3. Līguma noteikumi un Līguma noslēgšanas, un izpildes gaitā Pušu saņemtā informācija, un dokumenti no otras Puses ir konfidenciāli. Puses apņemas bez otras Puses rakstiskas piekrišanas neizpaust konfidenciālu informāciju trešajām personām, izņemot normatīvajos aktos noteiktajā kārtībā un gadījumos valsts institūciju pārstāvjiem. 
10.4. Ja kāds no Līguma noteikumiem zaudē spēku, tad tas neietekmē citus Līguma noteikumus.
10.5. Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abiem Līdzējiem. Līguma parakstīšanas datums ir pēdējā parakstītāja pievienotā laika zīmoga datums un laiks.


10.6. Līgumam, kā tā neatņemamas sastāvdaļas, pievienoti šādi pielikumi:
10.6.1. 1. pielikums – Tehniskā specifikācija/tehniskais un finanšu piedāvājums;
10.6.2. 2. pielikums – Finanšu piedāvājums lp.

11. Pušu rekvizīti
	Pasūtītājs:
	Izpildītājs:

	Talsu novada pašvaldība
Reģ. Nr. 90009113532
Juridiskā adrese: Kareivju iela 7, Talsi, Talsu novads, LV-3201
E-pasts: pasts@talsi.lv 
Banka: AS “SEB banka”
Konta Nr. LV49UNLA0028700130033
Kods: UNLALV2X
	SIA “IBC Print Baltic”
Reģ. Nr. 40103766505
Juridiskā adrese: 
Kleistu iela 11/1-36, Rīga, LV-1067 
E-pasts: larisa@printgroup.lv
Banka: AS “Swedbank” 
Konta Nr. LV69HABA0551038042660 
Kods: HABALV22


	_________________________
	_________________________________

	/___M. Grohjacka__/
	/___R. Astapovs__/



[..]

Dokumentu ar drošu elektronisko parakstu parakstījuši:
Talsu novada pašvaldības izpilddirektore Marika Grohjacka
Laika zīmogs: 30.07.2026 14:26:08 EEST (kvalificēts)

SIA “IBC Print Baltic” valdes priekšsēdētājs Romans Astapovs  
Laika zīmogs: 04.08.2026 11:53:11 EEST (kvalificēts)

Izraksts pareizs
Talsu novada pašvaldības Centrālās pārvaldes
Administratīvā departamenta Dokumentu vadības nodaļas vecākā lietvede Dace Balode
04.08.2026.

Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
